《蔎林招集乳桐轩听雨怀堇蒲谢山》
清代·周宣猷

一夜蕉窗雨，怀人五月秋。江湖生远梦，琴筑在高楼。

促坐剪残烛，天涯共白头。遥怜吟眺处，冷月不禁愁。

作者简介：湖南长沙人，字辰远，号雪舫。雍正十一年进士。选浙江桐庐知县，调海盐，迁盐运使分司，官至浙江盐运判官。有《史断》、《史记难字》、《南北史撷》、《柯椽集》、《雪舫诗钞》等。